**Truls Erik Svendsen** (født 1972) er en norsk programleder og komiker.

Bakgrunn og privatliv
---------------------

Svendsen ble født 1972 i Tromsø der han også vokste opp og flyttet til Oslo i 1993. Han studerte på BI hvor han møtte Harald Rønneberg. De to spilte i skolerevyen og drev eventbyrået PLAN-B sammen. Etter at Rønneberg fikk jobben som programleder for *Idol* i 2002 bestemte de to seg for å videreføre eventbyrået og skapte Plan B Management sammen med Thomas Numme.

Biografi
--------

Svendsen startet sin TV-karriere høsten 2005 i *Senkveld med Thomas og Harald* etter å ha fått jobben som utegående reporter, intervjuer og moromann av sin venn Harald Rønneberg. Vinteren 2007 var han programleder for NRK-programmet *Kroppen*, som var et program over åtte episoder, der man i hver episode kunne lære om en kroppsdel og få informasjon om kroppen på en lett og humoristisk måte.

I november 2008 fikk Svendsen oppmerksomhet i norske massemedier for et stunt han gjorde for *Senkveld*. Innslaget gikk ut på at Svendsen under den norske premieren av James Bond-filmen *Quantum of Solace* tilbød kjendiser på den røde løperen dry martinis samtidig som han drakk selv og ble etter hvert svært beruset. For stuntet vant han prisen for årets TV-øyeblikk under Gullruten 2009.

Våren 2009 var Svendsen programleder for NRK-programmet *E6 – en reise gjennom nordmenns hverdag*. I programmet kjører Svendsen gjennom Norge – sammen med Kristoffer Hegreberg, Christian Holst Meinseth og Martin Otterbeck – og besøker folk som bor, jobber og reiser langs E6. Serien er inspirert av Trude Lorentzens bok med samme navn som serien. Serien ble nominert til Gullruten i kategorien beste magasin- eller livsstilsprogram. Under Gullruten 2009 var Svendsen nominert for opptredener i totalt tre forskjellige kanaler: Han var nominert for *E6 – en reise i nordmenns hverdag* på NRK, for *Senkveld* på TV 2 og for sin opptreden i *Ylvis møter veggen* på TVNorge.

Høsten 2009 var han Kommunal- og regionaldepartementets reporter i en del humoristiske og informative reklamesnutter i forbindelse med Stortingsvalget 2009.

I januar 2010 ledet han reklamebyråenes TV-sendte prisutdeling, Gullfisken på TV 2, sammen med Kristian Ødegård. Han ledet også Gullfisken i januar 2011, denne gangen sammen med Klaus Sonstad. Her ble han igjen nominert til Gullruten for årets TV-øyeblikk, da han parodierte Beyoncés «Single Ladies»-dans.

Våren 2011 reiste Truls Svendsen sammen med Solveig Kloppen rundt i Norge for å sjekke oppfatningene nordmenn har om hverandre og avsløre mytene om folk flest i serien *Svendsen om Hansen og Jensen* på TV 2. Serien ble kåret til beste magasin- eller livsstilsprogram under Gullruten 2011, hvor Svendsen også var nominert til Folkets Pris/Publikumsprisen.

I 2012 var han programleder i tv-programmet *Kvelden er din* sammen med Klaus Sonstad. Programmet ble belønnet med terningkast 5 i *VG* og 6 i *Aftenposten*. Truls Svendsen ble også nominert til Gullruten i kategorien Beste programleder for sin innsats i programmet.

Våren 2014 reiste han på nytt rundt i Norge, denne gang i programmet *Truls - oppdrag Hurtigruten*. Serien ga ham publikumsprisen under Gullruten 2014.

Høsten 2014 spilte han hovedrollen som Ken Olsen i humordramaserien *Meglerne* på TV 2, sammen med Henriette Steenstrup.

Våren 2015 kunne vi se Truls Svendsen på tur over Grønland sammen med Cecilie Skog, i serien *Tjukken & Lillemor*. Ut av denne turen ble det også laget en bok; *Truls over Grønland*, utgitt på Gyldendal forlag. Han vant for andre gang publikumsprisen under Gullruten 2015. Han ble dessuten nominert i klassen beste mannlige programleder og Skog til beste kvinnelige programleder, mens serien ble nominert til beste underholdningsprogram og beste nye programserie.

Høsten 2015 ble han sendt rundt på ulike oppdrag i Norge i programmet *Truls - oppdrag Norge*.

Våren 2016 var han å se i sesong 2 av TV 2 humorserien *Meglerne*.

Høsten 2017 medvirket han og kokk Eyvind Hellstrøm i TV 2-programmet *Truls á la Hellstrøm* hvor de to reiser rundt til ulike steder i verden hvor Hellstrøm prøver å lære Svendsen å lage mat, mens Svendsen tar Hellstrøm med på ulike aktiviteter og utfordringer. Serien ble i 2018 belønnet med Gullruten for Beste Underholdningsprogram. TV-paret ga også ut kokeboken Truls à la Hellstrøm på Kagge Forlag, og var en av fem nominerte til Årets Kokebok.

Våren 2018 var han å se i sesong 2 av *Tjukken og Lillemor*, hvor han sammen med Cecilie Skog prøvde å bestige Aconcagua i Argentina. I denne serien kom også boken Truls til fjells, utgitt på Gyldendal.

Høsten 2018 ble sesong 2 av *Truls à la Hellstrøm* sendt på TV 2. Sesong 3, 4 og 5 kom i hhv 2019, 2020 og 2021.

Våren 2019 hadde Truls Svendsen premiere på sceneshowet Fra Æ til Å i Nord-Norge i februar og mars. Oslo fikk sceneshowet på Latter på høsten samme år.  Høsten 2022 rundet "Fra Æ til Å" 155 forestillinger og 80000 solgte billetter. Showet fortsetter rundt i Norge i 2023 og 2024.

Gullruten 2019: «Truls à la Hellstrøm» vant prisen for beste underholdning for andre året på rad.

Høsten 2021 vant han og samboeren Charlotte Smith TV 2s musikalske talentkonkurranse *Norges nye megahit*, med julesangen «Når julefreden senker seg», som toppet VG-lista.

Høsten 2022 ble sesong 6 av Truls à la Hellstrøm spilt inn og vist på TV2. Denne gangen i Oslo, hvor Hellstrøm og Svendsen åpnet restauranten Truls à la Hellstrøm Bistro sammen.

Referanser
----------

1. ↑   Proff, besøkt 10. november 2022[Hentet fra Wikidata]
2. 1 2   www.themoviedb.org[Hentet fra Wikidata]
3. ↑   «Gullrutens arkiv for 2014»[Hentet fra Wikidata]
4. ↑   «Gullrutens arkiv for 2015»[Hentet fra Wikidata]
5. ↑  Carina Olset (1. desember 2004): Truls passer på kjendisene Arkivert 12. februar 2005 hos Wayback Machine.. *Troms Folkeblad*.
6. ↑  Jerijervi, Dag Robert. «Tjener millioner på TV 2-suksesser - nå mister de sitt største tv-program». *kampanje.com*. Besøkt 8. desember 2020.
7. ↑  «Kontakt». *Plan-B*. Besøkt 8. desember 2020.
8. ↑  Cathrine Holden (22. september 2006): TV 2s pinligste person[*død lenke*]. *Side 2*.
9. ↑  VG Nett: TV 2 sender fyllestuntet
10. ↑  Hansen, Jonas (9. mai 2009). «Martini-fylla vant folket». *itromso.no*. Arkivert fra originalen 9. oktober 2021. Besøkt 9. oktober 2021.
11. ↑  En reise i nordmenns hverdag. *TV 2*.
12. ↑  Revfem, Jan (6. juli 2020). «Kanonår for Truls Svendsen - har aldri tjent mer». *Nettavisen* **(norsk)**. Besøkt 9. oktober 2021. «Høsten 2009 var komikeren Kommunal- og regionaldepartementets reporter i forbindelse med Stortingsvalget denne høsten.»
13. ↑  AS, TV 2 (6. februar 2011). «Her danser Truls Svendsen til «Single Ladies»». *TV 2* **(norsk)**. Besøkt 9. oktober 2021.
14. ↑  Karlsen, Torbjørn O. (13. mai 2011). «Svendsen tok gull». *itromso.no*. Arkivert fra originalen 9. oktober 2021. Besøkt 9. oktober 2021.
15. ↑  AS, TV 2 (31. mars 2011). «Se årets Gullruten-nominasjoner». *TV 2* **(norsk)**. Besøkt 9. oktober 2021.
16. ↑  AS, TV 2 (12. mars 2012). «Kvelden er din». *TV 2* **(norsk)**. Besøkt 9. oktober 2021.
17. ↑  «Kvelden er din». *www.vg.no* **(norsk)**. Besøkt 9. oktober 2021.
18. ↑  AS, TV 2 (29. mars 2012). «Her er alle «Gullruten»-nominasjonene». *TV 2* **(norsk)**. Besøkt 9. oktober 2021.
19. ↑  *play.tv2.no*. Besøkt 9. oktober 2021.  Manglende eller tom `|tittel=` (hjelp)
20. ↑  «Gullruten: Truls Svendsen vant publikumsprisen». *www.aftenposten.no*. Besøkt 9. oktober 2021.
21. 1 2  *play.tv2.no*. Besøkt 9. oktober 2021.  Manglende eller tom `|tittel=` (hjelp)
22. ↑  *play.tv2.no*. Besøkt 9. oktober 2021.  Manglende eller tom `|tittel=` (hjelp)
23. ↑  «Truls over Grønland». *www.gyldendal.no*. Besøkt 9. oktober 2021.
24. ↑  Kampanje, Redaksjonen. «Vant publikumsprisen». *kampanje.com*. Besøkt 9. oktober 2021.
25. ↑  *play.tv2.no*. Besøkt 9. oktober 2021.  Manglende eller tom `|tittel=` (hjelp)
26. ↑  «TV-anmeldelse: Truls à la Hellstrøm smaker fantastisk». *aftenposten.no*. 10. oktober 2017. Besøkt 29. april 2018.
27. ↑  Berg, Cecilie Louise (19. desember 2017). «Hellstrøm: - Nei, du skal ikke spørre taxisjåføren om restauranttips!». *dagbladet.no* **(norsk)**. Besøkt 9. oktober 2021.
28. ↑  «BESTE NORSKE KOKEBOK: Hvilken kokebok er årets beste? Det får du vite på torsdag». *Aperitif.no* **(norsk)**. Besøkt 9. oktober 2021.
29. ↑  *play.tv2.no*. Besøkt 9. oktober 2021.  Manglende eller tom `|tittel=` (hjelp)
30. ↑  «Truls til fjells». *Bokhandlerforeningen*. Arkivert fra originalen 9. oktober 2021. Besøkt 9. oktober 2021.
31. ↑  *play.tv2.no*. Besøkt 9. oktober 2021.  Manglende eller tom `|tittel=` (hjelp)
32. ↑  «Truls Svendsen, Fra Æ til Å,». *latter.no*. Besøkt 9. oktober 2021.
33. ↑  «Eyvind Hellstrøm med stikk til makkeren: - Hjemme og leker liksom-jordmor». *www.vg.no*. Besøkt 9. oktober 2021.
34. ↑  Kristiansen, Anita (18. desember 2021). «Gikk til topps». *dagbladet.no* **(norsk)**. Besøkt 19. desember 2021. «SEIER: Det var Truls Svendsen og samboeren Charlotte Smith som gikk seirende ut i kveldens finale.»

Eksterne lenker
---------------

* (en) Truls Svendsen på Internet Movie Database Rediger på Wikidata

* (no) Truls Svendsen hos Sceneweb Rediger på Wikidata

* (en) Truls Svendsen hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF
 |